**Lektira iz vrećice – kreativni pristup lektiri**

Danas u knjižnici, učenici trećeg i četvrtog razreda predstavljali su svoju lektiru na drugačiji način. Učenici su na ovaj način vježbali svoj javni nastup i jezično izražavanje. Također, radi osjećaja čudesnosti, predmete nisu stavljali u obične i neugledne plastične vrećice već u papirnate dekorativne vrećice. I sama vrećica predstavljala je svojevrsni rekvizit tijekom pripovijedanja. Obrada lektire ostvarena je u suradnji knjižničarke i učiteljica. Nakon održanih prezentacije učenici su sudjelovali u malom kvizu provjere znanja. Učenici trećeg razreda provjeravali su svoje znanje iz lektire „Vlak u snijegu“ a učenici četvrtog razreda iz lektire „Bambi“.

Link na video u animotu: <https://animoto.com/play/398XoW8aEFPVYrdX0ij8rg>

Upute za izradu lektire iz vrećice bile su sljedeće: Za izradu zadataka  potrebna je papirnata vrećica.

Upute za izradu:

Prednja strana : naslovna strana knjige

Stražnja strana : kratak sadržaj, mišljenje o pročitanom djelu, opis i osobine lika / likova, uspoređenja sebe i lika

Bočne strane : tvoje bilješke tijekom ili nakon čitanja – najljepše rečenice, citati…

Radnje nekih priča : mjesto , ulica , grad

Ocjena pročitanog djela : Budi književni kritičar, ocijeni knjigu i obrazloži ocjenu svojim mišljenjem.

Prijedlog : Piši i crtaj na papir, tek onda prilijepi na vrećicu.

Prezentacija :

U vrećicu stavi 10 predmeta koji su povezani sa književnim djelom

 (ako su predmeti veliki nacrtaj ih).

Pripremi usmenu prezentaciju djela. Predstavi književno djelo tako što ćeš o njemu pripovijedati prema predmetima u vrećici.

Budi maštovit / maštovita!